LidanRubinov/Halacha-QA huggingface dataset:
שאלה: בדיקת חמץ בחנויות - די דחוף!: לרב ברשותנו עסק לממכר מזון. כיצד עדיף לבצע את בדיקת החמץ? למנות שליחים מטעמי שיבדקו בלא לברך? האם טעון שהשליחים יהיו יראי שמיים? לבדוק אחר צאת הכוכבים בביתי ואז להסתובב בחנויות ולבדוק בלי ברכה? יש לציין שהעסק קטן ומונה 6 חנויות שכולן באיזור המגורים שלנו. חג שמח ישועות ונחמות
תשובה: אם יש שליחים נאמנים שאיסור חמץ חמור בעיניהם אפשר להיעזר בהם והם גם יכולים לברך
שאלה: הברית החדשה ותנ ך מתורגמים: בשבת האחרונה מצאתי בגן ציבורי ספר כתבי הקודש בתרגום חדש, שכולל למעשה תנ ך וברית חדשה מתורגמים לאנגלית. ברצוני לדעת האם גם במקרה כזה יש להתייחס לתנ ך כספר הטעון גניזה ולהפריד, או שמא יש לחשוש שגם תרגום התנ ך סולף בהתאם לנצרות, ועל כן יש לזורקו יחד עם הברית החדשה?
תשובה: ספר תנ"ך כזה אינו טעון גניזה.
שאלה: ברכת שבת לגוי: האם מותר לברך לשבת ערבי?
תשובה: ניתן לומר לגוי 'שבת '. אמנם יש להקפיד שלא לומר לו ' ', כיוון שזהו שמו של הקב"ה. בשורות טובות
שאלה: יזכור בשביעי של פסח: לרב, בחודש שבט נפטר אבי במפתיע ואני בשנת אבל כעת. שאלתי: האם בשביעי של פסח אני צריכה להשתתף בתפילת "יזכור" (אשכנזים), כי אמרו לי שיתכן שבשנה ראשונה של האבל אין אומרים תפילה זו, האם זה נכון? ואם כן האם ביום כיפורים גם לא משתתפים בתפילה. וחג שמח.
תשובה: מנהג נפוץ שבשנה הראשונה יוצאים מביהכנ"ס בזמן אמירת יזכור ביתר התפילה מתפללים עם כולם כרגיל
שאלה: שאלות בברכת כוהנים: שיל"ת רציתי לשאול ברשותך שאלה על האופן בו נתקיימת ברכת הכוהנים: א. מדוע הכוהנים מכסים את פניהם בטלית בזמן הברכה? ב. מה הכוהנים עושים מתחת לטלית בזמן הברכה? ג. מדוע החזן אומר מילה קודם כל, ורק אז הכוהנים חוזרים? ד. איך אפשר לדעת שאלו שעומדים על הבימה לברך את הברכה המשולשת את הקהל, הם באמת כוהנים אמיתיים? ה. מה התחושה הנתעלה שבוערת בי בזמן הברכה? ו. מדוע יש איסור להביט בכוהנים בזמן הברכה? ומדוע מי שאכן מביט- ראייתו נתחלשת? האם זה גם אחד החוקים (ולא המשפטים) שלא ידוע טעמן לעם ישראל? ב כיתה ו.
תשובה: א. הגמרא בחגיגה טז. אומרת שהמסתכל בכהנים בזמן שבהמ"ק קיים שהיו עומדין על דוכנן ומברכין את ישראל בשם המפורש עיניו כהות. ומדובר דווקא שברכו את ישראל בשם המפורש ודווקא המסתכל על קצות האצבעות שלהם. ולכן נהגו הכהנים לכסות עצמם בטלית ומ"מ גם כיום נוהגים לא להסתכל בכהנים משתי סיבות א. שלא להסיח הדעת מהברכה ב. זכר לנהוג במקדש. ב. הכהנים מברכים את העם. ג. כך למדו ח מהפסוק "אמור להם" ד. אנחנו סומכים על חזקה שהם כהנים. אבא שלהם היה כהן ואביו גם היה כהן וכן בכל הדורות ה. ברכת כהנים היא ברכה מיוחדת מאוד שהקב"ה מברך את עם ישראל ע"י הכהנים. וכי יש דבר גדול יותר מברכה מרבש"ע? אשרייך! ו. כיון שהשכינה שורה כל אצבעות הכהנים בשעת הברכה ולא כל אחד במדרגה לראות את השכינה.
שאלה: קריאת ספר לאחר קריאת שמע: לכבוד הרב, בוקר טוב, הרבה פעמים אני רוצה להיכנס עם איזה ספר (לא קודש) למיטה אבל אני פוחדת שאני אהיה עייפה מדי ולא יהיה לי כוח להגיד קריאת שמע, האם אני יכולה להגיד קריאת שמע ואז לקרוא קצת במיטה וכשאני מתעייפת פשוט להירדם?
תשובה: מותר לקרוא. ספר קודש אפילו עדיף, שטוב לישון מתוך דברי תורה. ה' יצליח דרכך. (פסק"ת רלט, 21)
שאלה: שירת נשים ובנות: לכבוד הרב, רציתי לשאול: כשאישה שרה- לאיש אסור לשמוע אותה או שאסור לו לראות אותה? לא הבנתי את הסוגיה הזו. כתוב: "קול באישה ערווה", אז הבעיה היא בקול האישה? אני בת 12 (לאחר בת מצווה), מותר לי לשיר מול משפחה, או סתם כך בחדר? מותר לי להשמיע אישה שרה במחשב, כמו למשל עפרה חזה כשיש גברים בחדר? אשמח אם תוכל לענות לי בהקדם.
תשובה: האיסור הוא בשמיעת הקול. אולם יש שאמרו שהאיסור על שמיעת הקול זה רק כשאדם מכיר את מי ששרה או במקום שרואה אותה, ואז מכוח שמיעת קולה הוא ישים לב אליה ויהרהר בה. את יכולה לשיר לעצמך בחדרך והאיסור הוא לשיר בפני גברים שנמצאים באותו חדר. בפני אביך אין לך איסור לשיר.
שאלה: שירה בספירת העומר: לכבוד הרב בוקר טוב, אנו הולכים ומתקרבים לידי ספירת העומר, ורציתי לשאול: האם בזמן ספירת העומר מותר לשיר (בלי מוסיקה, רק בפה), ועוד שאלה בנושא: מותר לי לנגן על אורגן? ואם לא, מותר לעשות מקצבים? כגון, לתופף על השולחן וכיו"צ. אשמח אם תוכל לענות לי בהקדם, בברכת חג פסח כשר ושמח, מאת: הודיה סאסי.
תשובה: 1. שירה בפה בוודאי מותרת בספירת העומר. 2. בכלי נגינה - אסור. 3.על השולחן מותר.
שאלה: חול המועד פסח: בוקר טוב כבוד הרב, רציתי לשאול לגבי מלאכות בחול המועד פסח, לגבי כתיבה הבנתי שרק אם זה דחוף ביותר מותר לכתוב, אך בשינוי, למשל: באלכסון. לעינייננו, רציתי לשאול: האם מותר לצייר בחול המועד? הודיה
תשובה: אסור
שאלה: לימוד בספר אורות הקודש למרן הרב זצ"ל: שלם לכבוד הרב. שמעתי מכמה רבנים חשובים, שכולם תלמידי הרצי"ה קוק זצ"ל, דברים שונים ביחס ללימוד ספר אורות הקודש. יש כאלו המקפידים מאד לא ללמד ספר זה אלא לתלמיד מתקדם שבנה כבר קומות בסיסיות יותר בעולמו הרוחני. ויש כאלו שלא מקפידים על כך וסוברים כי אין פסול בללמד ספר קדוש זה גם לתלמידים צעירים יותר הנמצאים בתחילת בניין עולמם התורני-רוחני-אמוני. שאלתי אחד מהם, ראש ישיבה חשוב ואיש חינוך ידוע, מדוע הוא מלמד לתלמידיו גם כשהם צעירים ומתחילים שיעורים בספר זה, והוא ענה לי כי מעולם הרצי"ה לא הורה שלא לעשות כן. לעומתו, ראשי ישיבות אחרים כן הורו כך בשם הרצי"ה שלא ללמוד ספר זה בתחילת הדרך. כמו כן, הבנתי שתלמידיו של מרן הנזיר זי"ע פחות מקפידים על כך, בשל שיטתו כי אין להמנע מללמוד ספר זה בהתחלה. לכן, רציתי לשאול מהי דעת כבוד הרב בנושא. אציין, שאני אישית מרגיש שיוך נפשי לספר זה (על שאף שאני עודני בתחלת הדרך). ב
תשובה: הדברים באורות הקודש בנויים על יסודות רבים מספרי אמונה ותורת הנסתר, ומי שעדיין לא הכשיר את עצמו מספיק לא יכול להבין על בוריו. אמנם לפעמים הוא מתרשם מעושר הלשון ומאוירת הגבהים בקודש שהוא חש בקריאה בספר. וכנראה שזוהי סיבת הויכוח בין שתי הכיתות. לענ"ד יש לנהוג כדעת הרצי"ה זצ"ל שלא הסכים ללמד בספר הנ"ל מי שלא למד דיו, אך מי שקורא לבד ומתבשם אין לעצור בעדו.
שאלה: אחדות המשפחה: אני פונה אליך בשאלה של אחדות במשפחה מכיוון שבמשפחתי יש הרבה ריבים וויכוחים. יש לי עוד 3 אחים, כולנו גדולים, אני הצעירה ביותר בת 24, וכל אחי גדולים ממני לפחות בעשר שנים, שהגדול מבינהם בן 39. אחד מאחים שלי נשוי ומאז שהתחתן יחסיו עם המשפחה הלכו והתרחקו, לא מעניין אותו גם אם הוא לא ידבר עם אמא שלי שבועות. חשוב לציין שאמי אלמנה ככה שזה רק אני והיא ושלושת האחים שלי. אחי הבכור, בן 39 גר איתנו עד שיעבור לדירתו החדשה בקרוב בע"ה. אנחנו מאוד קשורים אחד לשני אבל הוא תמיד מדבר לאמא שלי בצורה לא מכובדת, מאיים שלא יעשה חגים ושבתות איתנו ומנסה לפגוע במילותיו אף על פי שידוע שהוא לא באמת מתכוון אלא רק מוציא תסכול. ניסיתי לגרום לכולם לשבת ביחד ולדבר וזה לא הולך. אני לא יודעת מה עוד לעשות. נכון שאמי לא פשוטה אבל אני לא רואה סיבה מוצדקת להתנהגותם הקיצונית ואני כבר אובדת עצות שכן הייתי רוצה לראות את המשפחה שלי מאוחדת. אשמח לעצות
תשובה: הרצון שלך לאחדות במשפחה הוא טהור וטוב. אך לא תמיד ניתן לפתור את כול הבעיות עם כול הרצון הטוב שלך. יש ילדים המרגישים מקופחים או פגועים מההורים וקשה להם לפתוח דף חדש בחייהם למרות גילם. אם האחים אינם משתפים פעולה קשה להתקדם. מה שחשוב שתדאגי לעצמך לבנות בית ומשפחה ותמשיכי להקפיד בכיבוד אם. הרגשתי שאתם חיים יותר מידי ביחד, צריך שכול אחד יחיה את חייו בביתו שלו ותפגשו לעיתים. הדבק גורם למריבות, וכך המציאות תהיה בשביל הזהב לא ביחד כול הזמן,ולא בנתק זמן רב. ה' יצליח דרכך
שאלה: מתי זמן ביעור חמץ: ממתי עד מתי אפשר לעשות ביעור חמץ יום שני?
תשובה: עיין בלוח השנה שבאתר. יש שם את הזמנים המדוייקים. בברכת התורה, WWW.Yeshiva.org.il
שאלה: להשתמש בקופת צדקה לארגון אחר: לכת"ר, 1) יש בביתי קופת צדקה, שמזוהה עם ארגון מסוים, אבל בנתינת הצדקה, איני מכוון עבור אותו ארגון, אלא מתנה מראש שאני בצדקה שאתן, לכשתתמלא הקופה, אמסור אותה כפי שאני רואה לנכון (למשל, עניים, ת"ת ועוד). האם יש בעיה בכך? 2) במידה ויש זיהוי של הארגון על הקופה,ואת הכסף (שנתרם על ידי בני הבית ולאו דווקא הם כיוונו לאותו ארגון) נתתי לכל מיני מקומות, מה כעת עליי לעשות? לשער כמה כסף היה ולתת לאותו ארגון? ומעתה ואילך להנהיג קופה בלא זיהוי?
תשובה: אם אין כוונתכם לתת צדקה דווקא לאותו מוסד שהקופה שלו אתם רשאים להועיד את הכסף לכל מוסד הנראה בעיניכם אך ההגינות מחייבת לתת גם לאותו מוסד שהקופה שלו
שאלה: מצות רגילות לפני ערב פסח: האם מותר לאכול מצות רגילות לפני ערב פסח?
תשובה: אסור
שאלה: שמיעת שירים בספירת העומר: אני יודע שאסור לשמוע שירים בספירת העומר, אך האם מותר לשמוע שירים במועדים מסויימים באמצע הספירה, לדוגמה בחול המועד?
תשובה: בחול המועד וביום העצמאות מותר לשמוע מוזיקה.
שאלה: התחזקות עם בעיה: אני בקרוב בן 16. כבר תקופה די ארוכה (מפסח הקודם) אני בתהליך התחזקות גדול מאוד. השיא היה פחות או יותר בשבועות של שנה שעברה שהתחלתי ללכת עם כיפה למספר ימים אבל הוריי התנגדו לזה וטענו שלא לזה הם חינכו אותי. מאז חלה ירידה קלה בהתחזקות אבל אני רוצה להמשיך את המגמה וללכת עם הדת. טעמתי הרבה דברים בחיים, אבל טעמה של התורה היה לי הטעים ביותר ולא נותנים לי להמשיך לטעום. חשוב לי לציין כמה דברים - אמי מבית מסורתי עד דתי. אבי בית חילוני. יש לי דודים ובני דודים דתיים. אחי (25) דתי ולומד בישיבה (אבא שלי לא אהבת את חזרתו בתשובה ועד היום טוען ש"נדפק לו המוח"). אני יודע שאם אני "יילחם" עם ההורים אני בסוף אגיע למקום בו אני רוצה להיות, אבל השאלה אם זה נכון לעשות את זה כנגד ההורים? מה לעשות?
תשובה: ב"ה לך. קראתי את מכתבך ומאוד מאוד הבנתי אותך. היהדות נפלאה, מלאה אורות וקדושה, מלאה חיים עצומים, שכל מי שזוכה באמת להיפגש איתה זוכה להמון אורה ולהמון שמחה. לצערנו הרב יש אנשים שהם אנשים טובים אך המפגש שלהם עם היהדות היה לא טוב, והוא גרם להם לריחוק ולהתנגדות. זכה אח שלך לגלות את האמת, לגלות דרך של חיים קדושים, וזו זכות נפלאה, אך הוא עשה זאת בדרך מסויימת שגרמה גם לנזקים, נזקים להורים, נזקים לסובבים אותם, וממילא גם לקושי בשבילך. אם אח שלך היה עושה את התהליך באופן בריא יותר וטוב יותר, יכול להיות שהדבר היה דורש יותר זמן, אך הוא גם היה מכשיר את הדרך בשבילך, מה שכעת אתה צריך להתמודד עם מציאות פחות קלה, של הורים שמתנגדים ומלאי חששות. הם מכירים מה קרה לאח שלך, ולדעתם הוא הגיע להיות חשוך ומיובש, דבר שודאי לא נכון אך זו המציאות כעת, וכך הם רואים את הדברים, ולכן מתוך חששות ופחדים עליך, הם רוצים שאתה לא תלך באותה הדרך שאח שלך עבר. האמת היא שתמיד הדרך של ההתקדמות צריכה להיות על ידי בניה ועל ידי שיתוף פעולה ולא על ידי שבירת יחסים ושבירת קשרים. צריך לעבוד נכון כדי להתקדם, חשוב לעשות זאת בעזרת סבלנות מרובה ומתוך עקשנות אמיתית של אמונה שאתה תזכה להגיע אל היעד. הדבר הראשון שלדעתי חשוב זה לקבוע מסגרת של למידה, מסגרת שבה תוכל להשתלב ולקבל גם הדרכה מעשית איך להתקדם הלאה. מצא לך מסגרת (ואם אין לך את האפשרות לכך, אשמח לעזור לך בכך) ובנה תכנית של התקדמות, שממנה תוכל לשאוף קדימה, שהיא תהיה הבסיס שלך, ואיתה תתקדם. אשמח להיות בקשר ולעזור לך צעד אחר צעד, איך תוכל להתקדם רוחנית בלי לשבור את הקשר עם ההורים. תרגיש חופשי לכתוב אלי ואשמח לעזור. הרב יצחק גרינבלט.
שאלה: דחוף מאד!!!!!!! אוכל כשר לכלבים: הכלבה שלי לא יכולה לאכול את האוכל של פסח מכמה סיבות: 1. היא רגילה לאוכל שלה ויש הבדלים בין שניהם מבחינת האיכות שלהם. 2.האוכל הכשר גדול מאד והאוכל הרגיל קטן מאד והיא מקיאה המון מאכלים במיוחד אם הם גדולים. 3.יש לה קיבה רגישה, והאוכל שלה הוא לא סתם אוכל. אני גם לא יכולה לתת לה שאריות של בשר וכו כי היא מקיאה את זה. 4.אני לא בדיוק יכולה להחליט איזה אוכל לתת לה כי לא אני מאכילה אותה ביומיום ואני בטוחה שלא יתנו לי לשים לה אוכל שהיא לא רגילה אליו. חשבתי על כמה פתרונות. א. לתת לה את האוכל מחוץ לבית. בגינה או משהו כזה ב. לשים כמות גדולה של אוכל כך שבכל פסח אני או משפחתי לא ניגע באוכל החמץ ג. פשוט לא להגיד למשפחה שלי שאסור להאכיל אותה בחמץ ואז הם יחטאו כאילו בטעות כי אני כמעט בטוחה שהם לא יקנו לה אוכל כשר לפסח, למרות שהם כן שומרים על כשרות אבל לא על כלבים. ד. יש באוכל שלה חמץ אבל זה לא משהו שנראה בעין ולא משהו שאם יכנסו הביתה יחשבו שזה חמץ. האם מותר לי להשאיר לה את האוכל שלה? אם היא תאכל את החמץ בפסח זה יחשב כאילו שאני חטאתי? מה עלי לעשות?? איזה מהפתרונות הכי טוב? ומה אני צריכה לעשות אם לא נותנים לי לתת לה אוכל כשר. אני צריכה תשובה בדחיפות:
תשובה: שאלה כזו צריך לשאול חודש מראש. בעלי חיים צריכים לאכול כשר לפסח. וצריך להרגילם לפני החג לאט לאט. תתני לה אוכל כשר ותראי שהכול יסתדר. הקופים בספארי אוכלים מצות ונהנים.
שאלה: עמילן שלא ידוע מקורו בפסח: למי שלא סומך על מכירת חמץ בכל הקשור לחמץ גמור או לתערובת חמץ, כיצד נכון לנהוג במוצרים שמופיע ברכיבים שלהם "עמילן" אך ללא פרוט אם מדובר בעמילן מדגן או לא (כמו נקניקיות לדוגמה).
תשובה: ב"ה שלו-ם וברכה בדרך כלל העמילן שמשתמשים בארץ הוא עמילן תירס. יש גם עמילן ת"א וטפיוקה. כאשר משתמשים בעמילן חיטה כותבים מכיל גלוטן חיטה. כאשר אין במוצר מרכיב חיטה אלא רק במפעל משתמשים בחיטה כותבים במידע לאלרגנים עלול להכיל גלוטן חיטה. לכן כאשר לא כתוב שמכיל גלוטן חיטה יכולים למכור את המוצר. בברכת חג שמח הרב חגי בר גיורא
שאלה: כמות השימוש: הרב ציין שמותר להשתמש בתוכנה הישנה (במידה ואת החדשה רק שידרגו מהישנה) רק כאשר ארכוש את החדשה. שאלתי היא, אם ע"פ דבריהם, אני יכול להתקין את התוכנה החדשה במחשב אחד, כמה פעמים אוכל להתקין את התוכנה הישנה? (ועם או בלי החדשה?) השאלה נשאלה בהמשך לשאלה "הורדת תוכנה ישנה"
תשובה: במחשב אחד במקום החדשה.
שאלה: ברכת האורח אצל הסבא והסבתא: רציתי לדעת אם כשאני אוכל אצל סבא וסבתא של עלי לברך ברכת האורח או לא כיוון שהם חלק מהמשפחה שלי??? אשמח לקבל תשובה מראש!
תשובה: למה לא לברך אותם? בגלל שהם מהמשפחה לא מגיע לכם ברכה.
שאלה: פרשת השבועה "צו" וחג פסח : וחג שמח! מה הוא הקשר בין פרשת השבועה "צו" שאותה קוראים ממש לפני פסח ובין החג עצמו? מה לומדים מהסמיכות הזאת?
תשובה: לשואל אכן שבת צו בשנה רגילה (לא מעוברת) סמוכה לחג הפסח. פרשת צו משלימה את פרשת ויקרא, היא חוזרת על הקרבנות שנזכרו בפרשת ויקרא ומוסיפה דינים שונים שלא נזכרו, ובסופה סדר שבעת ימי המילואים. הקרבן העיקרי שמתחדש בפרשת צו הוא קרבן (ז, יא-טו): אותה שעליה אנחנו לומדים בפרשת צו, באה לידי ביטוי גם בליל הסדר בו אנחנו מודים על כך שיצאנו מבית האסורים. כך כותב הרא"ש בהערה קצרה ב"הלכות פסחים בקצרה": "ונהגו באשכנז ובצרפת לעשות ג' מצות של מצוה (לליל הסדר) מעשרון אחד, דדמי ללחמי דהיוצא מבית האסורין מביא לחמי ולחמי באים שלושה ממין של מצה: חלות ורקיקין ורבוכה". ויש מי שאומר שזוהי שאלת הבן - בכל הלילות, כשאנחנו אוכלים קרבן אנחנו אוכלים חמץ ומצה, הלילה הזה כולו מצה, למה? נאמנה
שאלה: איך לבני ישראל לא היה זמן להכין לחם: יש לי שאלה לגבי פסח בני ישראל היו במצרים 600 ריבוא שזה המון! ובטוח היה להם יותר זמן להכין לחם היה להם מספיק זמן להכין לחם טוב ולא מצה ז"א היה להם ולפחות לכמה מהם לא למאחרים יותר מ18 דקות אז איך זה הגינוי שהם הביאו מצות?
תשובה: לשואל המפרשים מתייחסים לקושי דומה לזה שהעלית, והוא: איך יתכן שאנו אוכלים מצה "על שום שלא הספיק בצקם של אבותינו להחמיץ.", הרי נצטוו על אכילת מצה קודם שיצאו ממצרים? על שאלה זו השיבו הרי"ד, בעל "שבלי הלקט" והאבודרהם בשם רבי יוסף הקמחי שהקב"ה רואה את העתיד וצפה את החיפזון שהיה בצאתם בני ישראל ממצרים, לכן ציוה אותם באכילת מצה על שם העתיד. ועדיין קשה שאלתך היפה: גם אם היו מצווים על אפיית הבצק באותו היום, ודאי היו מבין היוצאים הרבים כאלה שנותר להם עוד זמן להכין לחם חמץ עד שיתארגנו כולם? על כך נראה להשיב, שאילו הציווי היה באותו היום, היו מזדרזים לאסוף את חפציהם ולצאת מן הבתים, להיאסף במקום אחד עם כל אחיהם היוצאים. ואז, גם אם התנועה של הנאספים באחרונה היתה איטית יותר, את בתיהם ותנוריהם כבר היו עוזבים, ולא היה סיפק בידם להשלים את מלאכת האפיה. מה שהספיקו בבתיהם, זה מה שנותר היה בידיהם, וזמן חימוץ לא היה להם לחכות בדקות שהוקצבו להם עבור נטילת חפציהם וצאתם לדרך. ובדרך, מתוך הליכתם המהירה היה הבצק שעליהם מתנועע הרבה, והדבר ידוע, שתנועות חזקות מעכבות את החימוץ (ראה רש"ר הירש לספר שמות יב, לט). ואפילו בסוכות לא יכלו להתמהמה עד שיחמץ הבצק, לכן מיד כשהגיעו לסוכות אפוהו מצות. נאמנה
שאלה: חול מועד פסח: סליחה על הבורות,חזרתי בתשובה לא מזמן ואני לא בטוח האם לפי ההלכה מותר לעשות דברים אלו בחול מועד פסח: 1).ללכת לים בחול המועד (חוף מופרד)? 2).מותר לשמוע מוזיקה בחול המועד? 3).להשתמש בפלאפון להתקשר בחול המועד? 4).מותר לכתוב בפלאפון בחול המועד? 5).האם מותר להחליק על קרח עם מחלקיים? (אני אילתי ויש לנו נחלה על קרח האחד הקניונים)
תשובה: כול הדברים ששאלת לגבי חול המועד הנם מותרים. ה' יצליח דרכך.
שאלה: ערב פסח: 1.האם ערב פסח זה בעצם הזמן שבו מתחיל ט"ו בניסן או י"ד בניסן? 2.באיזה תאריך ה הרג את הבכורות ובאיזו שעה(ערב,בוקר,צהריים,חצות.)? השאלה נשאלה בהמשך לשאלה "מתי זמן ביעור חמץ"
תשובה: י"ד בניסן. חצות הלילה שבין י"ד לט"ו.
שאלה: ישיבה משפחתית בשמחה: ראיתי אצל ת"ח, שמחמיר בדברים רבים חתונה מעורבת בישיבה. (כמובן שהריקודים היו עם מחיצה סגורה לחלוטין. אמרו לי בשמו, שרק לרווקים ורווקות אסור לשבת יחד (היו שם שולחנות נפרדים לחברים ולחברות) ואילו למשפחות אין בעיה לשבת יחד.) אני מתלבטת אם מותר גם לנו לעשות כך במשפחתינו. השאלה נשאלה בהמשך לשאלה "חיוב חתונה בהפרדה"
תשובה: ראוי לעשות חתונה כשהישיבה נפרדת. אולם אם הדבר יצור מחלוקת, נראה שניתן להתיר גם כשהישיבה של המשפחות אינה נפרדת. וודאי שרווקים ורווקות ישבו בנפרד.
שאלה: שמירת שבת בבית מסורתי שמדליקים בו אור בשבת: אדם דתי המתארך בשבתות,כדרך קבע,במשפחה מסורתית שעושה קידוש אך מצד שני גם מדליקה חשמל ומזגן בשבת - האם אותו אדם דתי גם הוא חוטא בשמירת השבת? מראש וחג שמח
תשובה: לא, שישתדל לא להנות מהאיסור. אך אין לא איסור לעזוב את החדר שהודלק בו המזגן. בחדר שהודלק חשמל ולא ניתן לקרוא בלי האור אסור לקרוא בו.
שאלה: לימוד תורה אחרי ק"ש שעל המיטה: אם אני קורא קש שעל המיטה ולאחר מכן לומד תורה שבעל פה, זה ר או שאני צריך קודם ללמוד תורה ואחר כך ק"ש? כי יותר נוח לי לקרוא ק"ש ואז אני לומד תורה וברגע שאין לי כוח ללמוד אני ישן. אבל אם אני אלמד תורה אני לא אדע מתי אימאס לי ואני עלול להירדם בלי לקרוא ק"ש (בגלל שנרדמתי באמצע הלימוד או בלל שאין לי כוח להגיד ק"ש). השאלה נשאלה בהמשך לשאלה "תהילים אחרי קריאת שמע"
תשובה: רצוי יותר לקרוא ק"ש ואח"כ ללמוד כפי שכתבת.
שאלה: בהמשך לשאלת הפרש בין מזומן לתשלומים: כמעט ואין עסקה בלי אפשרות להגיע להנחה לת במזומן. אז האם אפשר פשוט לסכם בע"פ עם המוכר שזה לפי היתר עסקה? והאם אפשר זאת גם במקרים שבמודעה כתוב במפורש שני מחירים, מזומן ותשלומים? ועוד שאלה באותו עיניין. כשעשיתי כרטיס אשראי אמרו לי שההיתר עסקה של החשבון בנק תקף גם לזה. נכון? וחג שמח, השאלה נשאלה בהמשך לשאלה "ריבית בתשלומים"
תשובה: 1.ניתן להסתפק בסיכום בעל פה שהעסק יהיה על פי תנאי היתר עיסקא רק במקרה ששני הצדדים מכירים את פרטי ההיתר עיסקא, באם אחד מהצדדים אינו מכיר את פרטי ההיתר, יש לחתום על כך שהעסק נעשה עפ"י היתר עיסקא, תוקף החתימה גורמת לתנאי לחול גם באופן שאינם מבינים לגמרי את תוכן התנאי. כיוון שישנם כמה סוגים שונים של היתרי עיסקא חשוב לציין לאיזה היתר מכוונים, הדבר נחוץ בין כשחותמים בכתב ובין כשמסכמים בעל פה, כגון לציין שעושים ההיתר על פי ההיתר שמופיע בחכמת אדם. 2.ניתן לעשות כן גם כשרשומים שני המחירים, כיוון שנעשה עפ"י היתר עיסקא באופן הנאות, שוב אין בעיה של ריבית. 3. לאחר בירור שערכנו, כל חברות האשראי הנותנות שירות בארץ חתומות על היתר עיסקא. במסלול רגיל של אשראי אין צורך לברר שיש לחברה היתר עיסקא, העמלה שלוקחים על כל שורת ת נחשב לדמי עמלה ולא לריבית, אמנם במסלול של קרדיט שבו לווים מחברת האשראי, חובה לברר שיש להם היתר עיסקא, כדי להסתמך על ההיתר עיסקא של הבנק, צריך לברר את היחס של השותפות של החברה עם הבנק. אך כפי שבררנו אין חברת אשראי בארץ שאינה חתומה על היתר עיסקא. הרב מרדכי גרוס.
שאלה: כשרות לפסח: 1. שמתי לב שכתוב על הקרם לחות לשיער שלי (חברת נטורל) שמכיל "תמצית שיבולת שועל". האם יש בעיה להשתמש בזה בפסח? אם יש בעיה- האם אפשר לשים על השיער לפני כניסת החג (אך אחרי חצות) 2. שמן רוזמרין ששמים על השיער לדחיית כינים-האם יש בעיה בפסח? אשמח מאד אם יתאפשר לקבל תשובות היום כדי שאדע איך לנהוג. וחג כשר ושמח!
תשובה: ב"ה שלו-ם וברכה מועדים לשמחה הקרם לא ראוי לאכילת כלב, וגם התמצית נוזלית שבטלה בנוזל לפני הפסח. לכן גם מי שמשתמש בקרם בפסח יש לו על מי לסמוך. הרב חגי בר גיורא
שאלה: מתי אפשר לשמוע שירים בספירת העומר: לכבוד הרב רציתי לשאול, אני ספרדית ונוהגת לפי מנהגי ספרד. האם לאחר ל"ג בעומר כבר מותר לי לשמוע שירים? אשמח אם תענו לי בהקדם. הודיה
תשובה: אחרי ל"ג בעומר מותר לכל העדות.
שאלה: תפילין בחול המועד: האם צריך להניח תפילין בחול המועד?
תשובה: נהגו לא להניח תפילין בחול המועד כדין יום טוב ושבת.
שאלה: אכילת בוטנים בפסח לאשכנזים: מן התשובה הקיימת באתר לא הצלחתי להבין האם הרב מתיק אכילת בוטנים במבה בפסח לאשכנזים לכתחילה? כנ"ל לגבי קינואה?
תשובה: אכן איני קובע לכל אחד כיצד ינהג. חג הפסח מתאפיין במנהגים שונים ומגוונים וכל משפחה תשמור על מנהגיה. זהו חלק מוהגדת לבנך שכל בן ממשיך את המסורת המיודת של אבותיו מי שאוכל בוטנים יש לו על מה לסמוך וכן מי שאינו אוכל הקינואה היא אומנם גרגרים אך היא מאכל חדש שעדיין אין עליו מסורת. מי שזקוק לה מסיבות דיאטטיות שיאכל
שאלה: צרוף חילונים למניין: שאלה מאוד מאוד חשובה,ואני מבקש שהתשובה תהיה מאוד קדושה ובעלת חשיבה מרובה. אני עובד במקום שמתעסקים עם מחשבים ולא הרבה מהאנשים דתיים אבל לחלקם יש זיקה ליהדות. האם אני יכול לצרפם למניין למנחה וערבית אפילו כשאני היחידי הדתי ואני עולה חזן? וגם אני משתדל לומר להם דברי תורה וסיפורים עם פרשנויות מהתנ"ך ולהצליח לקרבם כמה שאפשר לתורה. האם מותר לצרפם למרות שיכול להיות שכולם מהם מחללים שבת. כי על ידי כך שאני מצרפם אני יכול להגניב להם איזו מילה או שתיים לפעמים וליצור סיכוי טוב לכך שהם ייתחזקו יותר?
תשובה: אם הם יודעים לענות אמן ומקשיבים לתפילה אפשר לצרפם כדי לזכותם וזכות הרבים תעמוד לך.
שאלה: תעניות וסיום מסכת: מועדים לשמחה, רציתי לשאול האם יש הידור בכך שצמים בתענית בכורות והאם יש להעדיף אותה על סיום מסכת? האם אדם ששמע סיום מסכת או אף סים בפועל יכול להעדיף אח"כ לצום דווקא או שיש חשיבות שישתתף בסעודת המצווה? האם עיקרון זה של סיום מסכת יכול לשמש גם עבור תעניות אחרות כגון תעניות בה"ב או יום כיפור קטן בערבי ראש חודש?
תשובה: לגבי תענית בכורות: הרב קוק זצ"ל כתב שמי שיכול לצום יצום ולא ישתתף בסיום מסכת. אם הוא בעצמו סיים מסכת, זה ר ואינו צריך לצום, אך להצטרף כדי להיפטר לא מומלץ. לגבי בה"ב: לא נכון לצום. כתוב במשנה ברורה שבדורות שלנו ירדה חולשה לעולם ואת הצומות הללו כבר רוב הציבור לא צם. מי שכבר ממש צם, לא נכון שיעשה סיום.
שאלה: סגולת מלח העומר: מועדים לשמחה, רציתי לשאול מה מקור הסגולה. אם לא הוכן המלח מערב החג מהי הדרך להכינו כדי שיוכל לקיים את הסגולה גם ביום הראשון (שהבנתי שהוא העיקרי). אם לא היה בידי את המלח בשעת הברכה האם מועיל לומר אח"כ את המזמורים והיה"ר? מה קורה אם שכחתי את הסגולה באחד הימים? האם חשוב שהמלח יהיה איתי במהלך כל ימי הספירה ובשעת ברכת הספירה?
תשובה: ראיתי שיש נוהגים כך בספירת העומר שיהיה איתך כל ימי הספירה. אינו מעכב כלל את הברכה והתוספת הנאמרת לאחריו.
שאלה: כשרות אכינצאה בפסח: אני זקוק לתוסף מזון תרופה בשם אכינצאה שמחזק אותי, התרופה מגיעה בטבליה ואין עליה הכשר כלל, האם מותר לבלוע אותה בפסח?
תשובה: וברכת ד' יש אכיניצאה שהיא עם כשרות לפסח. (ביו ויט) כך שכדאי לרכוש. מועדים לשמחה יהודה הלוי עמיחי מכון התורה והארץ
שאלה: כמה שאלות בעניינים שונים: 1.יש מנהג לנשק את הציצית בקריאת שמע מתי שאומרים " וידבר ה אל משה לאמור. אז יש : ונתנו על ציצית הכנף, ועוד, מנשקים רק בשחרית או גם בערבית ומנחה, ואיפה מפסיקים לנשק? בשחרית מפסיקים לעד ולעולמי עולמים? מה לגבי שאר התפלות עם יש? 2.האם נכון לומר אני לא עושה את כול המצוות כי אני עדיין לא גיל 13? 3.ילד שבגיל 13 אילו שיעורי תורה לפי דעתך הוא יכול לראות, האם אתה חושב שהרב אמנון יצחק זה טוב? 4.הילד שלי בגיל 12. אחיו כל הזמן מנשקים אותו הוא מבקש שיפסיקו והם לא עושים זאת, האם מותר שימשיכו לנשקו? 5. מה הטעם לפיאות? 6.האם מותר תסלח לי על המילה להפיח בצד בלי שאף אחד יראה זה נקרא עבירה על כבוד הבריות או לא? 7.האם מותר לקרוא ספר באנגלית בשבת? 8. האם מותר לילד ב13 להיות בקשר עם בת להיפגש איתה אבל לשמור נגיעה אלא רק לצורך דיבורים? 9. מה ההבדל בין בדץ לבין חתם סופר? 10.האם צריך לישון עם כיפה וציצית בלילה? 11.מה עדיף לקנות תפילין רגילות או תפילין מהודרות, כיום תפילין רגילות עולות פחות ממהודרות,אבל עיקר המצווה מהודרות אז מה בעצם עדיף? יש לך המלצות אולי על אנשים שמוכרים והם יראי שמים?, מה לגבי המפעל שבקריית שמונה של תפילין, אתה חושב שאפשר לקנות משם? 12.אני עוזר להביא המון סידורים, צריך כול פעם שלוקחים סידור לנשק או שמנשקים על אחד וזהו? 13. כיפה שנופלת צריך לנשק אותה? 14. מה הזמן המוגבל של ברכה אחרונה לגבי שהכול, לדוגמה שתיתי קולה שכחתי לברך, אחרי 20 דקות נזכרתי לברך או לא?
תשובה: 1. רק בשחרית מנשקים ציצית והפעם האחרונה במילים: "לעד ולעולמי עולמים". 2. כל מצווה שאתה יכול לקיים צריך לקיימה לפני בר מצווה כדי להתרגל. 3. צריך לשמוע שיעורים באתר שלנו או בערוץ מאיר. 4. בנים כן. 5. סימני יהדות שהיו נהוגים בכמה מדינות. הרעיון שאנו גאים בהיותנו יהודים עובדי ה' ולא מסתירים זאת. 6. לא. 7. אפשר. 8. אסור. 9. חשוב שלכל מוצר תהיה תעודת כשרות מוכרת. 10. לא חייבים, ממידת חסידות יש לישון עם כיפה ויש אומרים גם ציצית. 11. עדיף תפילין מהודרות. 12. לא. 13. לא. 14. כן.
שאלה: ואזלין בפסח: ואזלין בפסח האם מותר למרוח על שפתיים יבשות, שהרי בסופו של דבר השמחה נכנסת גם לפה? מועדים לשמחה
תשובה: אם אין לה טעם והיא נחוצה מאוד מותר להשתמש בה למרות שהיא נכנסת לפה כי אין כוונה לבלוע אותה אלא רק לשם ריפוי
שאלה: הוודאות שבאמת (אמונה): הרב טוען שאי אפשר לאדם להוכיח את האקסיומות של אמיתות השכל, ואמיתות העולם, אך טוען שיש בשאלתי צביעות שכן בשאר הנושאים בעולם אני כן סומך על צופני הפנימי שנעזר בחושי, מוסיף שהאמונה היא כוח שיש בנו,וממשיך להסביר כי ברור לנו שהקב"ה קיים כמו שברור לאדם שאביו קיים - "כשם שיש לאדם ודאות שאביו הוא אביו. מנין לו זאת? האם יש לו עדות על כך? אלא שכל החיים מסתדרים רק לפי האמת הזאת שאביו זה אביו. מאות ואלפי רגעים מבססים את זה שאביו הוא אביו. ואם אביו הוא לא אביו האמיתי אלא אביו המאומץ הוא בטוח שהדבר יתגלה לו יהיו סימנים לכך. כמו שאדם ודאי כלפי אביו על אחת כמה וכמה אנו ודאים כלפי אבינו שבשמים" הרב, את אותה בעיה קושיה שיש לי לגבי ה, יש לי גם לגבי העולם, ברוב זמן חיי איני מרגיש את אותו "כוח אמונה" והוא אינו מעניק לי וודאות אמיתית כשאינני מרגישו, ובאמת איני בטוח שאבי הוא אבי. השאלה נשאלה בהמשך לשאלה "אמונה, אהבה ויראה והיחס להלכה"
תשובה: אין לי פתרון חד שנוגע לחסרון האמונה. אני בכל אופן מאמין שבהתבוננות יום יומית ובהתרגלות לצייר ציורי אמונה לבסוף האמונה תקבע בנפש.
שאלה: מסיבת בר מצווה ספירת העומר: ראיתי שאלה בנושא מסיבת בר מצווה בחול המועד והרב ענה לגבי עירוב שמחה בשמחה אבל עלתה לי שאלה האם בחול המועד פסח יהיה אסור משום ספירת העומר או לאו? שהרי יש מוזיקה וריקודים. וחג שמח! השאלה נשאלה בהמשך לשאלה "מסיבת בר מצווה בחול המועד"
תשובה: לא נוהגים כלל מנהגי אבילות של ספירת העומר בחול המועד. מועדים שמחה